Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Turvallisempaan tietoyhteiskuntaan tietojärjestelmien turvallisuutta parantamalla ja tietokonerikollisuutta ehkäisemällä – eEurope 2002"



Virallinen lehti nro C 107 , 03/05/2002 s. 0029 - 0031



Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Turvallisempaan tietoyhteiskuntaan tietojärjestelmien turvallisuutta parantamalla ja tietokonerikollisuutta ehkäisemällä - eEurope 2002" (2002/C 107/11) ALUEIDEN KOMITEA, joka ottaa huomioon komission tiedonannon neuvostolle, Euroopan parlamentille, talous- ja sosiaalikomitealle ja alueiden komitealle "Turvallisempaan tietoyhteiskuntaan tietojärjestelmien turvallisuutta parantamalla ja tietokonerikollisuutta ehkäisemällä - eEurope 2002" KOM(2000) 890 lopullinen, ottaa huomioon komission 31. tammikuuta 2001 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon työvaliokuntansa 13. kesäkuuta 2000 tekemän päätöksen antaa aiheesta lausunto sekä antaa sen valmistelu valiokunta 7:n "koulutus, ammattikoulutus, kulttuuri, nuoriso, urheilu, kansalaisten oikeudet" tehtäväksi, ottaa huomioon valiokunta 7:n lokakuun 1. päivänä 2001 hyväksymän lausuntoluonnoksen CdR 88/2001 rev. 3, jonka esittelijä oli Jörg Duppré, ottaa huomioon alueiden komitean lausunnon aiheesta "Eurooppalainen elektronisen kaupankäynnin aloite" CdR 350/97 fin(1), ottaa huomioon alueiden komitean lausunnon aiheesta "Sähköisten allekirjoitusten yhteinen kehys" CdR 332/98 fin(2), ottaa huomioon alueiden komitean lausunnon aiheesta "Yhteenkuuluvuus ja tietoyhteiskunta" CdR 270/97 fin(3), ottaa huomioon alueiden komitean lausunnon aiheesta "Alue- ja paikallistason yhteistyö lasten ja nuorten suojelemiseksi hyväksikäytöltä ja laiminlyömiseltä Euroopan unionissa" (CdR 225/99 fin(4)) sekä alueiden komitean 4. joulukuuta 1998 aiheesta "Lasten suojeleminen hyväksikäytöltä ja alueellinen yhteistyö" järjestämän seminaarin suositukset (CdR 326/98 fin), hyväksyi 14. ja 15. marraskuuta 2001 pitämässään 41. täysistunnossa (marraskuun 14. päivän kokouksessa) yksimielisesti seuraavan lausunnon. Alueiden komitean kanta komission tiedonantoon Alueiden komitea 1. toteaa yhtäpitävästi komission tiedonannon kanssa, että uusia tieto- ja viestintätekniikoita hyödyntävä rikollisuus voi vaikeuttaa huomattavasti Euroopan unionin muuntumista tietoyhteiskunnaksi. 2. yhtyy Eurooppa-neuvoston ja komission käsitykseen siitä, että tietoverkkorikollisuuden uhkaa vastaan on taisteltava kansainvälisin keinoin, sillä tälle rikollisuuden lajille valtioiden rajat eivät muodosta estettä, ja se pystyy lisäksi välttämään oikeustoimet muihin maihin siirtymällä. 3. pitää siksi tervetulleena, että komissio on tiedonannollaan ensimmäistä kertaa laatinut perusteet tärkeimmät ongelma-alueet kattavalle työohjelmalle, joka käsittää paitsi yksityiskohtaisen selvityksen toimintatarpeesta myös toimintaohjelman. 4. toteaa, että komissio antaa esittämillään oikeudellisilla ja muilla toimenpiteillä konkreettisen muodon Feirassa kokoontuneen Eurooppa-neuvoston hyväksymän eEurope-toimintasuunnitelman verkkoturvallisuutta ja tietoverkkorikollisuuden torjuntaa koskeville tavoitteille. 5. korostaa, että vastatoimista on tehtävä laaja-alaisia, sillä jatkuvasti syntyy uusia tietoverkkorikollisuuden muotoja ja tekniikoita, jotka aiheuttavat yhä suurempaa vahinkoa ja vähentävät samalla tietoyhteiskunnan saamaa hyväksyntää ja sen tarjoamien mahdollisuuksien hyödyntämistä. 6. yhtyy Euroopan parlamentin lausuntoon ja komission käsitykseen, että tietokonerikollisuuden vastaisessa taistelussa on huolehdittava siitä, että turvallisuusnäkökohdat sekä sananvapaus ja tiedonvälityksen vapaus ovat tasapainoissa keskenään. 7. toteaa, että tietoverkkorikollisuus koskee alue- ja paikallisviranomaisia kahdella tavalla: ensinnäkin rikollistoimien mahdollisena uhrina ja toisekseen niiden vastaiseen taisteluun osallistuvina viranomaisina. 8. huomauttaa tässä yhteydessä, että alue- ja paikallisviranomaisten tehtäviin kuuluu usein erityisen arkaluonteisten henkilötietojen kerääminen ja hallinnointi (esimerkiksi sosiaali- ja terveydenhuoltoalalla), vieraiden ja omien tekijänoikeuksien suojaaminen (kulttuuriala) sekä yleishyödyllisten palveluiden tarjoaminen tietoverkkojen välityksellä tavoitteena saavuttaa kansalaiset paremmin. 9. toteaa siksi, että alue- ja paikallisviranomaiset ovat erittäin kiinnostuneita osallistumaan tietoverkkorikollisuuden vastaiseen taisteluun. 10. huomauttaa, että alueet ja kunnat vastaavat oppilaitoksista ja että ne investoivat parhaillaan huomattavia summia edistääkseen tietotekniikan opetusta koulutusalalla (koulujen liittäminen verkkoon). Komitean mielestä tulisi siksi suunnitella toimenpiteitä (ohjelmistoja, rajanylittävää kokemustenvaihtoa, keskustelusivuja), joiden avulla oppilaille voidaan välittää tietoa tietoyhteiskunnan turvallisuusnäkökohdista ja tietokonerikollisuuden seurauksista. 11. toteaa myös, että tietoyhteiskunta luo mahdollisuuksia kansalaisyhteiskunnan sekä alueellisen ja kunnallisen demokratian uusille muodoille. Tällaiset usein hyvin suurille osallistujamäärille avoimet kansalaisverkot ovat erityisessä vaarassa joutua ulkopuolelta tulevan rikollisen manipuloinnin sekä rasististen ja äärinäkemyksellisten hyökkäysten kohteeksi. Näin ollen on myös olemassa vaara, että luottamus näihin palveluihin (joita on tulevaisuudessa tarkoitus käyttää esimerkiksi myös vaalien toimittamiseen) horjuu. 12. huomauttaa lisäksi, että osa alueista ja kunnista vastaa lainvalvonnasta ja että joka tapauksessa rikollisten ja - kuten lapsipornografian tapauksessa - laittoman sisällön käyttäjien vastuuseen saattaminen vaatii usein paikallisia toimia. Siksi onkin varmistettava lainvalvontaviranomaisten riittävä valmistautuminen tehtävään ja huolehdittava tarvittavasta koulutuksesta. 13. muistuttaa tässä yhteydessä lausunnoista, jotka alueiden komitea on laatinut lapsipornografian vastaisesta taistelusta(5). 14. ehdottaa kampanjoita (ohjelmistoja, keskustelusivuja), joilla yritetään ohjata kansalaisten oikeuskäsitystä sekä tiedottaa mahdollisuuksista suojautua rikollisten hyökkäyksiä vastaan. 15. toteaa, että lisääntyvä verkottuminen vahvistaa alueellista yhteenkuuluvuutta sekä yhteisön alueiden ja kuntien välisiä yhteyksiä. On huolehdittava siitä, ettei tietoverkkorikollisuus pääse estämään tätä Euroopan yhdentymisen kannalta erittäin tärkeä kehitystä. 16. kannattaa siksi tiedonannossa esitettyjä käsityksiä ja ehdotuksia. 17. vaatii alueellisten ja kunnallisten erityisnäkökohtien huomioon ottamista toimintaohjelman toteutuksessa. Alue- ja paikallisviranomaisten edustajien on päästävä osallistumaan ohjelman konkretisointivaiheeseen. 18. kannattaa ehdotusta tietokonerikollisuuden vastaisen EU:n keskustelufoorumin perustamisesta. 19. vaatii, että alue- ja paikallisviranomaisten edustajat pääsevät osallistumaan foorumin toimintaan. 20. toteaa lopuksi, että alueiden komitea aikoo seurata tiiviisti tiedonannossa esitettyjen yksittäisten ehdotusten toimeenpanoa. Bryssel 14. marraskuuta 2001. Alueiden komitean puheenjohtaja Jos Chabert (1) EYVL C 180, 11.6.1998, s. 19. (2) EYVL C 93, 6.4.1999, s. 33. (3) EYVL C 64, 27.2.1998, s. 20. (4) CdR 225/99 fin - EYVL C 57, 29.2.2000, s. 46. (5) CdR 225/99 fin - EYVL C 57, 29.2.2000, s. 46.